wickkiey/tamil-wikipedia-chunked huggingface dataset:
# நில அளவாய்வாளர் சக்கரம்

## வரலாறு

அமர்ந்திருக்கும் படம்.]]  
ஓட்ட அளவி (odometer) கண்டுபிடிக்கப்பட்டதற்கும், நில அளவாய்வாளர் சக்கரம் கண்டுபிடிக்கப்பட்டதற்கும் நேரடியாக தொடர்புள்ளது. நில அளவாய்வாளர் சக்கரம் துாரத்தை அளக்கவும், ஓட்ட அளவி, வாகனங்கள் கடந்த துாரத்தை அளக்கவும் உதவுகிறது. ஆரம்ப காலத்தில் ஓட்ட அளவியின் பல பாகங்கள், நில அளவாய்வாளர் சக்கரம் உருவாக்க பயன்பட்டது.  
17ஆம் நூற்றாண்டில் நில அளவாய்வாளர் சக்கரம் துாரத்தை அளக்க பயன்படுத்தப்பட்டது. இவ்இயந்திரத்தில் கைப்பிடியுடன் கூடிய ஒரு சக்கரம் இணைக்கப்பட்டுள்ளது. நடக்கும் ஒரு நபர் இவ்இயந்திரத்தை தள்ளியோ, இழுத்தோ இயக்க இயலும். ஆரம்ப காலத்தில் இரும்புச் சட்டம் பொருத்தப்பட்ட மரச் சக்கரங்களே பயன்படுத்தப்பட்டது. பின்னர் சுமை வண்டியில் பயன்படுத்தப்படும் சக்கரங்கள் பொருத்தப்பட்டது. அறிவியல் கருவிகளை உருவாக்கும் நிறுவனங்களே, துாரத்தை அளக்கும் இயந்திரத்தை உருவாக்கி, அதை சக்கரத்துடன் இணைக்கிறது. சில நேரங்களில் இரண்டு சக்கரங்களுடன் கூடிய நில அளவாய்வாளர் சக்கரமும் பயன்படுத்தப்படுகிறது.  
1827 ஆம் ஆண்டு பிரான்சிசு ரொனால்ட்சு (Francis Ronalds) என்பவர் நில அளவாய்வு துாரத்தை வரைகலையுடன் இணைத்து பதிவு செய்யும் இயந்திரத்தை கண்டறிந்தார். நவீன நில அளவாய்வாளர் சக்கரங்கள் அலுமினியம் என்ற உலோகத்தினால் செய்யப்பட்டு, காற்றடைத்த இரப்பர் சக்கரங்களைப் பயன்படுத்தப்படுகிறது. இவற்றை மடித்து வைப்பதோ, நிறுத்தி வைப்பதோ எளிது.
# நில அளவாய்வாளர் சக்கரம்

## நில அளவாய்வாளர் சக்கரம் செயல்படும் விதம்

அளப்பதை விளக்கும் படம்]]
நில அளவாய்வாளர் சக்கரத்தில், ஒரு தொடக்கப் புள்ளியிலிருந்து தொடங்கி சிறிது சிறிதாக அளவுகள் குறிப்பிடப்பட்டிருக்கும். தொடக்கப் புள்ளியிலிருந்து, தற்போதுள்ள புள்ளி வரையுள்ள சுழற்சி பகுதியே அளவிடப்படுகிறது. சக்கரம் முழு சுழற்சியை முடிக்கும் போது, (அதாவது 360<sup>0</sup> சுழற்சி) கடக்கும் தூரம், அதன் சுற்றளவு ஆகும். சக்கரம் கடந்த தூரம் என்பது சுற்றளவையும் சுழற்சிப் பகுதியையும் பெருக்குவதால் வரும் அளவாகும். படத்தின் வலப்புறத்தில், நீல நிறத்தில் இருப்பது தொடக்கப் புள்ளியாகும். இந்த சுழற்சியில் சக்கரம் <math>\frac{3}{4} \pi</math> ரேடியன்
கோணம் அல்லது 135<sup>0</sup> கோணம் அல்லது முழு சுழற்சியில் <math>\frac{3}{8}</math> பகுதி உள்ளது.
# நில அளவாய்வாளர் சக்கரம்

## நில அளவாய்வாளர் சக்கரத்தின் பயன்கள்

- நில அளவாய்வாளர் சக்கரம் என்பது சுழற்சி மூலம் தூரத்தை அளக்கும் இயந்திரமாகும். இது தூரத்தை நேரடியாக மீட்டர் என்ற அளவால் அளக்கிறது. எவ்விதமான நிலப்பகுதியையும் இதனால் அளக்க இயலும்.
- நில அளவாய்வாளர் சக்கரம் சாலைகளை அமைப்பதிலும், விவசாய நிலங்களை அளப்பதிலும் பயன்படுகிறது.
- கிடைமட்டமாகவே நில அளவாய்வாளர் சக்கரம் அளப்பதால், மேடுபள்ளமுள்ள நிலத்தில் அளக்கும் தூரம், உண்மையான தூரத்தை விட குறைவாகவே இருக்கும்.
# பனாகர் சட்டமன்றத் தொகுதி

**பனாகர் (சட்டமன்றத் தொகுதி)** (*Panagar Assembly constituency*, தொகுதி எண் : 101) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி ஜபல்பூர் மாவட்டத்தில் அமைந்துள்ளது.
# பனாகர் சட்டமன்றத் தொகுதி

## தற்போதைய சட்டமன்ற உறுப்பினர்

பனாகர் மேற்கு சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த *சுஷீல் குமார் திவாரி (இந்து பையா)* இருக்கிறார்.
# நெலபட்டு

**நெலப்பட்டு** (Nelapattu) என்பது ஆந்திரப் பிரதேசத்தின், நெல்லூா் மாவட்டத்தில் அமைந்துள்ள ஊராகும். இது ஆந்திரப்பிரதேசத்தில் உள்ள சூலூர் பேட்டை நகரத்தில் இருந்து 10 கிலோ மீட்டா் தொலைவில் உள்ளது. இங்குள்ள *நெலபட்டு பறவைகள் புகலிடம்* புகழ்வாய்ந்த பறவைகள் சரணாலயமாகும்.
இந்த சரணாலயத்தில் புள்ளியுள்ள கூழைக்கடா பறவைகளை பொிய அளவில் கூடுகட்டிவாழ்கின்றன.
# சிஹோரா சட்டமன்றத் தொகுதி

**சிஹோரா (சட்டமன்றத் தொகுதி)** (*Sihora Assembly constituency*, தொகுதி எண் : 102) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி ஜபல்பூர் மாவட்டத்தில் அமைந்துள்ளது. இத்தொகுதி பழங்குடி இனத்தவருக்கு (எஸ்.டி) ஒதுக்கப்பட்ட தனித் தொகுதியாகும்.
# சிஹோரா சட்டமன்றத் தொகுதி

## தற்போதைய சட்டமன்ற உறுப்பினர்

சிஹோரா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த *நந்தானி நராவி* இருக்கிறார்.
# கல்விக் குழு (அயர்லாந்து)

**அயர்லாந்து கல்விக் குழு** (*The Committee for Education*) வடக்கு அயர்லாந்தின் சட்டமன்றக் குழுவைக் குறிக்கிறது. அயர்லாந்து நாட்டின் கல்வித் துறை மற்றும் கல்வி அமைச்சரின் பணிகளுக்கு ஆலோசனை வழங்கவும், உதவவும், ஆய்வு செய்யவும் இக்குழு நிறுவப்பட்டது. கல்வி அமைச்சரின் பொறுப்பில் உள்ள கல்வி நடவடிக்கைகள் அனைத்திலும் இக்குழு கவனம் செலுத்துகிறது. ஆய்வு, கொள்கை மேம்பாடு மற்றும் ஆலோசனைகள் வழங்குதல் போன்ற நடவடிக்கைகளை இக்கல்விக் குழு மேற்கொள்கிறது. மேலும் சட்டப் பரிசீலனை மற்றும் மேம்பாட்டிலும் இது முக்கியப் பங்கு வகிக்கிறது.  
**உறுப்பினர்கள்**  
| உறுப்பினர் |  |  |
| --- | --- | --- |
| வடக்கு அயர்லாந்து கூட்டணிக் கட்சி | கிறிசு லிட்டில் (தலைவர்) |  |
| சனநாயக தொழிற்சங்க கட்சி | மாரிசு பிராட்லி |  |
| சனநாயக தொழிற்சங்க கட்சி | வில்லியம் அம்பரி |  |
| சனநாயக தொழிற்சங்க கட்சி | இராபின் நியூட்டன் |  |
| சின் ஃபெயின் | பேட் சீகான் (துணை தலைவர்) |  |
| சமூக சனநாயக மற்றும் தொழிலாளர் கட்சி | தானியல் மெக்ரோசான் |  |
| சமூக சனநாயக மற்றும் தொழிலாளர் கட்சி | இயசுட்டின் பெக்னல்ட்டி |  |
| அல்சுட்டர் தொழிற்சங்க கட்சி | இராபி பட்லர் | } |
# ஊத்தங்கரை ஆஞ்சனேயர் திருக்கோயில்

**ஊத்தங்கரை ஆஞ்சனேயர் திருக்கோயில்** என்பது தமிழ்நாடு, கிருஷ்ணகிரி மாவட்டம், ஊத்தங்கரை நகரில், நகரின் மையப் பகுதியில் அமைந்துள்ளது.
# ஊத்தங்கரை ஆஞ்சனேயர் திருக்கோயில்

## கோயில் அமைப்பு

இக்கோயிலில் ஆஞ்சனேயர், விநாயகர், ஆகியோருக்கு தனித்தனி சன்னதிகளும், தென் புறத்தில் நாகர் சன்னதியும் அமைந்துள்ளன. கோயிலின் முன்பக்கம் தியான மண்டபம் உள்ளது. அதில் ஹயக்கிரீவர், இராமர், இலட்சுமணர், ஆஞ்சனேயர், இராமாநுஜர் ஆகியோருக்கு உற்சவர் சிலைகள் உள்ளன.
# ஊத்தங்கரை ஆஞ்சனேயர் திருக்கோயில்

## மணிமண்டபம்

இக்கோயிலின் முன்பக்கம் பெரிய மணிமண்டபம் அமைக்கப்பட்டுள்ளது, இங்கு சிறப்பு சொற்பொழிவுக் கூட்டங்களும், சுவாமிக்கான சிறப்பு யாகங்களும் நடத்தப்படுகிறது.  
;பூசைகள்
இக்கோயிலில் சனிக்கிழமை பூசைகள் வெகு சிறப்பு, மேலும் அனுமன் ஜெயந்தி அன்று ஆஞ்சனேயருக்கு 100 லிட்டர் பாலில் அபிசேகம் செய்து சிறப்பு பூசைகள் நடைபெறும். மேலும் அன்றைய தினம் சுவாமி திருவீதி உலாவும் நடைபெறும்.  
;சிறப்பு யாகங்கள்
இக்கோயிலில் ஆண்டுதோறும் மாணவர்களின் கல்வி நலனுக்காக ஸ்ரீ ஹயக்கிரீவர் யாகம் நடத்தப்படுகிறது. இதில் ஆயிரக்கணக்கான மாணவர்களும், பொது மக்களும் கலந்துக்கொள்வர்.
# ஷாபுரா சட்டமன்றத் தொகுதி

**ஷாபுரா (சட்டமன்றத் தொகுதி)** (*Shahpura Assembly constituency*, தொகுதி எண் : 103) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி டிண்டோரி மாவட்டத்தில் அமைந்துள்ளது. இத்தொகுதி பழங்குடி இனத்தவருக்கு (எஸ்.டி) ஒதுக்கப்பட்ட தனித் தொகுதியாகும்.
# ஷாபுரா சட்டமன்றத் தொகுதி

## தற்போதைய சட்டமன்ற உறுப்பினர்

ஷாபுரா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த *ஓம்பிரகாஷ் துர்வே* இருக்கிறார்.
# பிச்சியா சட்டமன்றத் தொகுதி

**பிச்சியா (சட்டமன்றத் தொகுதி)** (*Bichhiya Assembly constituency*, தொகுதி எண் : 105) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி மண்டலா மாவட்டத்தில் அமைந்துள்ளது. இத்தொகுதி பழங்குடி இனத்தவருக்கு (எஸ்.டி) ஒதுக்கப்பட்ட தனித் தொகுதியாகும்.
# பிச்சியா சட்டமன்றத் தொகுதி

## தற்போதைய சட்டமன்ற உறுப்பினர்

பிச்சியா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த *பண்டிட் சிங் துர்வே* இருக்கிறார்.
# கொயேனா ஆறு

**கொயேனா ஆறானது** (Koina River) இந்தியாவின் ஜார்கண்ட் மாநிலத்தில் உள்ள மேற்கு சிங்க்பும் மாவட்டத்தில் ஓடுகிறது.  
கொயேனா ஆறு ஒடிசாவில் உள்ள பங்கொன் என்ற இடத்தில் தோன்றி 83 கிலோ மீட்டர் ஓடி தென் கோயல் ஆற்றில் கலக்கிறது. இது சராந்த காட்டின் வழியாக ஓடுகிறது.  
இந்த பகுதியில் உள்ள பல ஆறுகள் கோடை காலத்தில் வறண்டு விடுகின்றன. ஆனால் கொயேனா ஆற்றில் கோடைக் காலத்திலும் கூட பல மாதங்களாக மழை பொய்த்தாலும் அபரிமிதமான தண்ணீர் ஓடுகிறது. பல ஓடைகள் இவ்வாற்றில் வந்து கலப்பதே இதற்குக் காரணமாக இருக்கலாம் என கருதப்படுகிறது.
# டிண்டோரி சட்டமன்றத் தொகுதி

**டிண்டோரி (சட்டமன்றத் தொகுதி)** (*Dindori Assembly constituency*, தொகுதி எண் : 104) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி டிண்டோரி மாவட்டத்தில் அமைந்துள்ளது. இத்தொகுதி பழங்குடி இனத்தவருக்கு (எஸ்.டி) ஒதுக்கப்பட்ட தனித் தொகுதியாகும்.
# டிண்டோரி சட்டமன்றத் தொகுதி

## தற்போதைய சட்டமன்ற உறுப்பினர்

டிண்டோரி சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த *ஓமகார் சிங் மார்கம்* இருக்கிறார்.
# வைப்பூர்

**வைப்பூர்** என்பது தமிழ்நாட்டின், திருவாரூர் மாவட்டம், திருவாரூர் ஊராட்சி ஒன்றியம், வைப்பூர் ஊராட்சிக்கு உட்பட்ட ஒரு கிராமம் ஆகும். இக் கிராமத்தின் மொத்த புவிப்பரப்பு 369.04 எக்டா் ஆகும். இக் கிராமத்தில் 2 அரசு தொடக்கப்பள்ளிகளும், 1 அரசு நடுநிலைப்பள்ளியும் உள்ளது.
# வைப்பூர்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி குடியிருப்புகள் 486 குடியிருப்புகள் கொண்ட வைப்பூர் கிராமத்தின் மக்கள் தொகை 1733 ஆகும். அதில் 852 ஆண்கள் மற்றும் 881 பெண்கள் உள்ளனர். மக்கள் தொகையில் 6 வயதிற்குட்பட்ட குழந்தைகள் 16% வீதம் உள்ளனர். பாலின விகிதம் 1000 ஆண்களுக்கு 1034 பெண்கள் வீதம் உள்ளனர். சராசரி எழுத்தறிவு 81.05% ஆக உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 1,028 (59.32 %) மற்றும் 0% ஆக உள்ளனர்.
# ஊத்தங்கரை மின் நூலகம்

**ஊத்தங்கரை மின் நூலகம்** என்பது தமிழ்நாட்டின், கிருட்டிணகிரி மாவட்டம், ஊத்தங்கரை அரசு ஆண்கள் மேல்நிலைப் பள்ளியில் அமைக்கப்பட்டுள்ள ஒரு மின் நூலகமாகும்.  
இந்த நூலகம் அச்சிட்ட புத்தகப் படிப்பில் இருந்து மாற்றம் பெற்ற புதிய நூலக படிப்பு முறையைக் கொண்டதாக அமைந்துள்ளது. நூலகமானது
ஏறக்குறைய ஒரு கோடி ரூபாய் செலவில் தமிழகத்தில் எந்த அரசுப்பள்ளியிலும் இல்லாத அளவில் அமைக்கபட்டுள்ளது. இது அரசின் எவ்வித பொருளாதார உதவியும் இல்லாமல், இப்பள்ளியின் முன்னாள் மாணவர்களின் நிதி உதவியை மட்டுமே பயன்படுத்தி கட்டப்பட்டது.
# சிருங்குடி

** சிருங்குடி **, இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டம், சிருங்குடி பஞ்சாயத்துக்கு உட்பட்ட ஒரு கிராமம் ஆகும்.
# சிருங்குடி

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 10°58'06.1"N 79°35'48.2"E ஆகும். இங்கு 280 குடும்பங்களும் 1092 மக்களும் வசிக்கின்றனர். இதில் 543 ஆண்களும் 549 பெண்களும் அடங்குவர். இக் கிராமத்தின் மொத்த புவிப்பரப்பு 261.6 ஹெக்டா் ஆகும். இக் கிராமத்தில் அரசு 2 தொடக்கப்பள்ளிகளும், 1 நடுநிலைப்பள்ளியும், உள்ளன.
# பூஞ்சு ஆறு

**பூஞ்சு ஆறு** (*Poonch River*) இந்தியாவின் சம்மு மற்றும் காசுமீர் மற்றும் பாக்கித்தானின் சம்மு மற்றும் காசுமீர் நகரங்கள் வழியாக பாய்கிறது. பஞ்சு ஆறு, பஞ்சு தோகி, பஞ்சின் தோகி என்ற பெயர்களாலும் அழைக்கப்படும்.) இது ஜீலம் ஆற்றின் துணை ஆறாகும்.
# பூஞ்சு ஆறு

## பெயர்

ஜார்ஜ் புஃலரின்
# பூஞ்சு ஆறு

## துணை ஆறுகள்

"மலை நாட்டின் பெரிய பகுதியில் பூஞ்சு ஆறு வடிகிறது. உயரமான பஞ்சால் மலைத்தொடரில் எழும் இந்த ஆறு நீரோடைகள் பலவற்றை சேகரித்துக் கொள்கிறது. உண்மையில் பூஞ்சு ஆறு இரத்தன் மலைத்தொடரின் கிளைப்பகுதியின் வடக்கு அல்லது வடமேற்கு பகுதியிலிருந்து வரும் அனைத்து நீரோடைகளையும் ஒருங்கிணைக்கிறது. இடைநிலை உயரமுள்ள மலைகளால் ஆக்கிரமிக்கப்பட்ட கணிசமான பகுதியிலும் வடிகிகிறது" என 1875 ஆம் ஆண்டில் ஆங்கிலேய நிலவியலாளர் பிரடெரிக்கு திரியூ குறிப்பிடுகிறார்.  
ஆற்றின் முக்கிய துணை ஆறுகள்:  
- மண்டி ,
- நிம்பல் கதா ,
- தருங்லி ,
- பீடார் ,
- இரங்குரி ,
- இரங்கர் ,
- மெந்தார் ,
- ஆணி ,
- பான் ,
- மகூலி , மற்றும்
- காட்டு .  
ஆசாத் காசுமீரின் அவேலி மாவட்டத்தில் தோன்றி தென்மேற்கே பாய்ந்து பூஞ்சு நகருக்கு அருகில் பூஞ்சு ஆற்றில் கலக்கும் பீடார் நாலா சில சமயங்களில் 'பஞ்சு நதி' என்று அழைக்கப்படுகிறது. (பூஞ்சு ஆற்றின் மேல்நிலைப் பகுதி சூரன் நதி என்று அழைக்கப்படுகிறது.)
# பூஞ்சு ஆறு

## சுற்றுப்புறம்

சோபியானிலிருந்து முகலாய சாலை, பூஞ்சு ஆற்றின் தோன்றுமிடத்தைச் சுற்றி அதன் கரையில் செல்கிறது.  
இந்தியாவின் பூஞ்சு மாவட்டத்தில் உள்ள பாஃப்லியாசு அருகே கட்டப்பட்டு வரும் பர்னாய் நீர்மின் திட்டம், 37.5 மெகா வாட் மின் உற்பத்தி மற்றும் மாவட்டத்தில் உள்ள பரந்த விவசாய நிலங்களுக்கு நீர்ப்பாசனம் செய்யும் என எதிர்பார்க்கப்படுகிறது. இந்த திட்டம் 2017-18 இல் முடிக்க திட்டமிடப்பட்டது.  
100 மெகாவாட் திறன் கொண்ட குல்பூர் நீர்மின் திட்டம் ஆசாத் சம்மு காசுமீரில் உள்ள பூஞ்சு ஆற்றின் மீது அமைந்துள்ளது.
# திருவேகம்பத்தூர் ஏகாம்பரநாதசுவாமி கோயில்

**திருவேகம்பத்தூர் ஏகாம்பரநாதசுவாமி கோயில்** தமிழ்நாட்டில் இராமநாதபுரம் மாவட்டம், திருவேகம்பத்தூர் என்னும் ஊரில் அமைந்துள்ள சிவன் கோயிலாகும்.
# திருவேகம்பத்தூர் ஏகாம்பரநாதசுவாமி கோயில்

## வரலாறு

இக்கோயில் மூன்றாம் நூற்றாண்டைச் சேர்ந்தது.
# திருவேகம்பத்தூர் ஏகாம்பரநாதசுவாமி கோயில்

## கோயில் அமைப்பு

இக்கோயிலில் ஏகாம்பரநாத சுவாமி, சினேகவள்ளி அம்மன் சன்னதிகளும், விநாயகர், முருகன், லெட்சுமி, சரஸ்வதி, சந்திரன், சண்டீகேஸ்வரர், துர்க்கை, நவகிரகங்கள், அருள்மிகுபைரவர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
# திருவேகம்பத்தூர் ஏகாம்பரநாதசுவாமி கோயில்

## பூசைகள்

இக்கோயிலில் காமிகாகம முறைப்படி ஒருகாலப் பூசை நடக்கின்றது.
# தௌலத் சிங் கோத்தாரி

**தௌலத் சிங் கோத்தாரி** (*Daulat Singh Kothari*) இந்தியாவைச் சேர்ந்த ஓர் அறிவியலாளரும் கல்வியாளரும் ஆவார்.
# தௌலத் சிங் கோத்தாரி

## இளமைகாலமும்கல்வியும்

தௌலத் சிங் கோத்தாரி 1906 ஆம் ஆண்டு சூலை மாதம் 6 ஆம் தேதியன்று இராசத்தானில் உள்ள உதய்பூரில் ஒரு ஜெயின் தலைமையாசிரியருக்கு மகனாகப் பிறந்தார். அவரது தந்தை 1918 ஆம் ஆண்டில் நிகழ்ந்த பிளேக் தொற்றுநோயால் இவரது தந்தை இறந்தார். எனவே இவரது தாயால் வளர்க்கப்பட்டார். தனது ஆரம்பக் கல்வியை உதய்பூர் மற்றும் இந்தூரில் பயின்றார் மற்றும் மேகநாத் சாகாவின் வழிகாட்டுதலின் கீழ் 1928 ஆம் ஆண்டு அலகாபாத் பல்கலைக்கழகத்தில் இயற்பியலில் முதுகலைப் பட்டம் பெற்றார். மேக்நாத் சாகாவின் பரிந்துரையில் கோத்தாரி தனது முனைவர் பட்டப் படிப்பை கேம்பிரிட்ச்சு பல்கலைக்கழகத்தின் கேவென்டிசு ஆய்வகத்தில் எர்னசுட்டு ரூதர்ஃபோர்டின் மேற்பார்வையின் கீழ் பயின்றார்.
# தௌலத் சிங் கோத்தாரி

## கல்வியாளராக

கோத்தாரி இந்தியா திரும்பிய பிறகு, 1934 முதல் 1961 ஆம் ஆண்டு வரை தில்லி பல்கலைக் கழகத்தில் விரிவுரையாளர், பேராசிரியர் மற்றும் இயற்பியல் துறைத் தலைவர் எனப் பல்வேறு பொறுப்புகளில் திறமையாக பணியாற்றினார். 1948 முதல் 1961 ஆம் ஆண்டு வரையான கால காட்டத்தில் நாட்டின் பாதுகாப்பு அமைச்சகத்திற்கு விஞ்ஞான ஆலோசகராக இருந்தார். பின்னர் 1961 ஆம் ஆண்டு பல்கலைக்கழக மானிய ஆணைக்குழுவின் தலைவராகவும் நியமிக்கப்பட்டார். 1964-66 ஆம் ஆண்டில் இந்திய கல்வி குழுவின் தலைவராக இருந்தார். இந்தியாவில் கல்வியின் நவீனமயமாக்கல் மற்றும் தரமதிப்பீடுக்காக இந்தியாவில் நிறுவப்பட்ட முதல் தற்காலிக குழுவாக கோத்தரி குழு பின்னாளில் பிரபலமாக அறியப்பட்டது.  
பத்ம பூசண், பத்ம விபூசண் பெருமைகளைப் பெற்ற கோத்தாரி இந்திய பாதுகாப்பு அமைச்சகத்தின் அறிவியல் ஆலோசகராகவும் இந்தியாவின் சிறந்த இயற்பியலாளராகவும், ஒரு கல்வியாளர் மற்றும் இந்தியாவின் பாதுகாப்பு அறிவியலை கட்டமைத்த கலைஞராகவும் கருதப்படுகிறார். இந்தியப் பாதுகாப்பு ஆராய்ச்சி மற்றும் வளர்ச்சி அமைப்பின் பெரும்பாலான ஆய்வகங்கள் இவரால் தொடங்கப்பட்டவையாகும். மும்பை கடற்படை கப்பல்துறை ஆய்வகம், கொச்சி இந்திய கடற்படை இயற்பியல் ஆய்வகம், தில்லி தீ ஆராய்ச்சி மையம், திட நிலை இயற்பியல் ஆய்வகம், அறிவியல் மதிப்பீட்டுக் குழு, உளவியல் ஆராய்ச்சி இயக்குநரகங்கள், மைசூர் பாதுகாப்பு உணவு ஆராய்ச்சி ஆய்வகம், சென்னை பாதுகாப்பு உடலியல் சார்ந்த அறிவியல் நிறுவனம், ஐதராபாத்து பாதுகாப்பு மின்னணுவியல் மற்றும் ஆராய்ச்சி ஆய்வகம், சண்டிகர் ஏவுகணை தொழில்நுட்ப ஆராய்ச்சி ஆய்வகம் போன்றவை கோத்தாரியின் பங்களிப்புகளில் அடங்கும்.
# தௌலத் சிங் கோத்தாரி

## சாதனைகள் மற்றும் மரியாதைகள்

1963 ஆம் ஆண்டு நடைபெற்ற இந்திய அறிவியல் காங்கிரசின் பொன்விழா அமர்வில் கோத்தாரி தலைவராக இருந்தார். 1973 ஆம் ஆண்டில் இந்திய தேசிய அறிவியல் அகாடமியின் தலைவராகவும் தேர்ந்தெடுக்கப்பட்டார். புள்ளியியல் வெப்ப இயக்கவியல் மற்றும் இவருடைய வெள்ளைக் குள்ள நட்சத்திரங்களின் கோட்பாடு போன்றவை இவருக்கு பன்னாட்டு நற்பெயரை பெற்றுக் கொடுத்தன.  
1962 ஆம் ஆண்டு பத்ம பூசண் விருதும், 1973 ஆம் ஆண்டில் பத்ம விபூசண் விருதும் இவருக்கு வழங்கப்பட்டது.  
அலகாபாத் பல்கலைகழக முன்னாள் மாணவர் சங்கத்தால் கோத்தாரி பெருமைமிக்க கடந்தகால முன்னாள் மாணவர் என்றும் பட்டியலிடப்பட்டார்.  
2011 ஆம் ஆண்டில் கோத்தாரியை கௌரவிக்கும் பொருட்டு இந்திய அஞ்சல் துறை கோத்தாரிக்காக ஓர் அஞ்சல் தலையை வெளியிட்டது.  
தில்லி பல்கலைக் கழகத்தில் இவரது பெயரில் முதுநிலை மாணவர்கள் விடுதி ஒன்று உள்ளது.  
மத்திய இந்தி இயக்குனரகம், மனிதவள மேம்பாட்டு அமைச்சகத்தால் 1990 ஆம் ஆண்டு இவருக்கு ஆத்மாரம் விருது வழங்கி சிறப்பித்தது.
# தில்லையம்பூர் வேணுகோபால சுவாமி கோயில்

**தில்லையம்பூர் வேணுகோபால சுவாமி கோயில்** தமிழ்நாட்டில் தஞ்சாவூர் மாவட்டம், தில்லையம்பூர் என்னும் ஊரில் அமைந்துள்ள பெருமாள் கோயிலாகும்.
# தில்லையம்பூர் வேணுகோபால சுவாமி கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி இரண்டு காலப் பூசைகள் நடக்கின்றன. புரட்டாசி, மார்கழி, சித்திரை மாதம் நவராத்திரி, வைகுண்ட ஏகாதசி, அட்சய திருதியை முக்கிய திருவிழாவாக நடைபெறுகிறது.
# தில்லையாடி சார்ந்தாரைக்காத்த சுவாமி கோயில்

**தில்லையாடி சார்ந்தாரைக்காத்த சுவாமி கோயில்** தமிழ்நாட்டில் மயிலாடுதுறை மாவட்டம், தில்லையாடி என்னும் ஊரில் அமைந்துள்ள சிவன் கோயிலாகும்.
# தில்லையாடி சார்ந்தாரைக்காத்த சுவாமி கோயில்

## பூசைகள்

இக்கோயிலில் காரணாகம முறைப்படி நான்கு காலப் பூசைகள் நடக்கின்றன. சித்திரை மாதம் தமிழ்வருடபிறப்பு முக்கிய திருவிழாவாக நடைபெறுகிறது. ஐப்பசி, மார்கழி மாதம் கந்தசஷ்டி, ஆங்கில வருடபிறப்பு, திருவாதிரை, வைகுண்ட ஏகாதசி திருவிழாவாக நடைபெறுகிறது.
# தின்னக்கோணம் பசுபதீஸ்வரர் கோயில்

**தின்னக்கோணம் பசுபதீஸ்வரர் கோயில்** தமிழ்நாட்டில் திருச்சிராப்பள்ளி மாவட்டம், தின்னக்கோணம் என்னும் ஊரில் அமைந்துள்ள சிவன் கோயிலாகும்.
# தின்னக்கோணம் பசுபதீஸ்வரர் கோயில்

## வரலாறு

இக்கோயில் பத்தொன்பதாம் நூற்றாண்டைச் சேர்ந்தது.
# தின்னக்கோணம் பசுபதீஸ்வரர் கோயில்

## கோயில் அமைப்பு

இக்கோயிலில் பசுபதீஸ்வரர், கோவிந்தவள்ளிஅம்மன் சன்னதிகளும், விநாயகர், முருகன், வள்ளி தெய்வானை, அம்மன், பைரவர், நவகிரகங்கள் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
# தின்னக்கோணம் பசுபதீஸ்வரர் கோயில்

## பூசைகள்

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. மாசி மாதம் சிவராத்திரி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.
# துப்பாக்குடி ஆதித்தவர்னேஸ்வரர் கோயில்

**துப்பாக்குடி ஆதித்தவர்னேஸ்வரர் கோயில்** தமிழ்நாட்டில் திருநெல்வேலி மாவட்டம், துப்பாக்குடி என்னும் ஊரில் அமைந்துள்ள சிவன் கோயிலாகும்.
# துப்பாக்குடி ஆதித்தவர்னேஸ்வரர் கோயில்

## பூசைகள்

இக்கோயிலில் நான்கு காலப் பூசைகள் நடக்கின்றன. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. மார்கழி மாதம் திருவாதிரை திருவிழாவாக நடைபெறுகிறது.
# உப்புப் புயல்

**உப்புப் புயல்** (*salt storm*) என்பது தரைத்தளத்தின் சற்று மேற்பரப்பில் காற்றில் கலந்த உப்பு மூட்டம் ஆகும். இது ஒரு பெரிய பகுதியை வட்டமிட்டு சுழலக்கூடியது. இதன் விளைவாக உப்பு படுக்கை மற்றும் உப்பு தட்டு உருவாகின்றன. பொதுவாக உப்புப் புயல் தரைக்கு மேல்பகுதியில் அதிக உப்பு படிமானங்கள் உள்ள பரப்பில் உருவாகின்றன.  
*பெரிய உப்பு ஏரி* (Great Salt Lake) அமெரிக்காவின் யூட்டா மாநிலத்தில் அமைந்த உப்பு ஏரி ஆகும். இது பூமியின் மேற்கு அரைக்கோளத்தில் அமைந்துள்ள மிகப்பெரிய உப்பு ஏரியாகும். பெரிய உப்பு ஏரியிலிருந்து ஆறுகள் செல்லவில்லை; நீராவியாகுதலால் மட்டும் இந்த ஏரியிலிருந்து நீர் செல்கிறது. உலகில் இவ்வகை ஏரிகளில் இந்த ஏரி நான்காவது மிகப்பெரியது ஆகும். பொலீவியாவின் சலர் டி உயுனி பகுதியில் உப்புப் புயல் அடிக்கடி ஏற்படுகின்றது.
# உப்புப் புயல்

## விளைவுகள்

இதன் அருகில் வசிக்கும் மனிதர்களுக்குத் தீங்கு விளைவிக்கக் கூடியது. இதன் மூலம் உருவாகும் நச்சு, கடல் அல்லது ஏரி நீரில் கலந்துவிடுகின்றன. இது பூச்சிக் கொல்லியை போன்று நச்சுத் தன்மையுடையது. கடல் நீர் ஆவியடையும் போது இந்த நச்சும் ஆவியாகி மற்ற சத்துகளுடன் இணைந்து படிமங்களாக உருவாகி உப்பு படுக்கை உருவாகின்றது. இது காற்றில் கலக்கும் போது மனிதர்களுக்கு சுவாசக் கோளாறு, தொண்டை புற்றுநோய், கல்லீரல் புற்றுநோய், போன்றவை ஏற்படுகின்றது. உப்புப் புயல் உருவாகும் போது சுற்றுப்புறத்தைத் தெளிவாகக் காணமுடியாது.
# உப்புப் புயல்

## மேலும் பார்க்க

- ஏரல் கடல்
# விளையாட்டுப் பாடல்

சிறுவர்கள் விளையாடும் பொழுது பாடப்படும் பாடல்கள் 18 வரிக்கு மிகாமல் **விளையாட்டுப் பாடல்கள்** எனப்படும். பாட்டும் விளையாட்டும் ஒன்றிணைந்து இருக்கும். இப்பாடல்கள் நாட்டார் பாடல் வகைகளில் அடங்கும். இவை தொழிற்பாடல்கள் போல நாட்டுப்புற மக்களால் விளையாடும் போது உற்சாகத்துக்காவும், மன மகிழ்ச்சிக்காகவும் பாடப்படுவன. விளையாட்டுப் பாடல்களில் ஒவ்வொரு விளையாட்டுக்கும் அவ்விளையாட்டை ஆடும்போது பாடல்கள் பாடப்படுகின்றன.
<poem>
“காக்காய் குஞ்சுக்குக் கல்யாணம்
காவடி ஆட்டம் தேரோட்டம்
நாலு கரண்டி நல்லெண்ணெய்
நாற்பதெட்டுத் தீபாவளி
வாரார் போரார் சுப்பையர்
வழியை விளக்கடி மீனாட்சி”  
“நான் தாண்டா வீரன் நல்ல முத்துப் பேரன்
வெளிப் பிரம்பெடுத்து விளையாட வாரேண்டா
தங்கப் பிரம்பெடுத்து தாலி கட்ட வாரேண்டா”
</poem>
# விளையாட்டுப் பாடல்

## கிட்டிப் புள்ளு

: ஆலையிலே சோலையிலே
: ஆலங்காடிச் சந்தையிலே
: கிட்டிப் புள்ளும் பம்பரமும்
: கிறிக்கியடிக்கப்
: பாலாறு, பாலாறு, பாலாறு
: ஆத்துக்கட்டு அலம்பக்கட்டு
: அவிட்டுக்கட்டு இறுக்கிக்கட்டு
: இறுக்கிக்கட்டு இறுக்கிக்கட்டு
: கீழாறோலை மேலாறோலை
: எண்ணிப் பார்த்தால் - பதினாறோலை
: கிட்டிப் புள்ளும் பம்பரமும்
: கிறுகியடிக்கப் பாலாறு பாலாறு பாலாறு
# விளையாட்டுப் பாடல்

## கிள்ளுப்பிராண்டி

1)
: கிள்ளிக் கிள்ளிப் பிறாண்டி
: கீயா மாயாப் பிராண்டி
: கொப்பன் தலையில் என்ன பூ....
: {முருங்கைப்பூ)  
: முருங்கைப்பூவைத் திண்டவளே
: முன்னடிக் கஞ்சி குடிச்சவளே
: பாதி விளாங்காய் திண்டவளே
: பாவட்டங் கையை ம-ட-க்-கு.  
**இன்னொரு வடிவம்:**  
நுள்ளுப் பிராண்டு கிள்ளுப் பிராண்டு  
கொக்கா தலையிலை என்ன பூ  
முருக்கம்பூ  
முருக்கத்தைத் தறிச்சு  
முன்னாலை வைத்துப்  
பஞ்சணைத் தடியை மடக்கு  
(ஒரு விரலை மடக்குக)  
2)
: தக்காளி , தக்காளி ,குண்டு தக்காளி
: பம்பரேறி குண்டுபோட
: எங்கு சென்றாய் நீ
: (ஊர்ப் பெயர்: எ.கா: மட்டக்களப்பு)
: ம..ட்..ட..க்..க..ள..ப்..பு.
# விளையாட்டுப் பாடல்

## வினா விடை

: என்ன அன்னம் - சோத்தன்னம்
: என்ன சோறு - பழஞ்சோறு
: என்ன பழம் - வாழைப்பழம்
: என்ன வாழை - திரி வாழை
: என்ன திரி - விளக்குத்திரி
: என்ன விளக்கு - குத்துவிளக்கு
: என்ன குத்து - கும்மாம்குத்து
# விளையாட்டுப் பாடல்

## ஊஞ்சல் பாட்டு

: உஞ்சிலே மாமாங்கே
: ஊரார் வீட்ட போகாதே
: கஞ்சிக்கும் சோற்றுக்கும்
: வாழைப்பழத்திற்கும்
: காணாமே நீ போகாதே
ஊஞ்சிலே ஊஞ்சிலே
# விளையாட்டுப் பாடல்

## கண்ணாம்பூச்சி

சிறுவரும் சிறுமிகளும் வேறுபாடின்றி விளையாடும் விளையாட்டு கண்ணாமூச்சி ஆட்டமாகும். ஒரு சிறுமியின் கண்ணை ஒருவர் மூட, மற்ற குழந்தைகள் ஓடி மறைந்து கொள்வார்கள். சிறுமியின் கண்ணை மூடுபவர்
<poem>
“கண்ணாமூச்சி ரேரே
காட்டு மூச்சி ரேரே
உனக்கொரு பழமும்
என்னகொரு பழமும் கொண்டு வா”
</poem>
என்று கூற,கண்ணைத் திறந்ததும் மற்றவர்களைக் கண்டுபிடிக்க வேண்டும். கண்டுபிடித்ததும், அகப்பட்டவன் கண்ணை, மறுபடியும் மூடுவர். ஒளிபவரைக் கண்டுபிடிக்கும் ஆட்டம் என்றும் கூறுவர்.  
: கண்ணாம்பூச்சி கடற்கரைப்பூச்சி
: எவடம்.... எவடம்.....
: கண்ணாம்பூச்சி கடற்கரைப்பூச்சி
: எவடம்.... எவடம்....
# விளையாட்டுப் பாடல்

## சடுகுடுப் பாடல்கள்

சிறுவர் பாடல்களில் சிறப்பிடம் பெறுவது சடுகுடுப் பாடல்கள்.
விளையாட விரும்பும் சிறுவர்களை இரு அணியாகப் பிரிக்க, சிறந்த வழியைப் பின்பற்றுகிறனர்.
மூச்சுப் பிடிப்பதற்காகப் பாடும் பாடல்கள் வீரம் செறிந்ததாக அமைத்திருக்கும்.
<poem>
“கீத்துக் கீத்தடா
தென்னங் கீத்தடா
எறி உதைச் சண்டா
விழுந்து போச்சுடா”
</poem>
என்று பாடிக் கொண்டே எதிரியைத் தொட முற்சிப்பார்கள்.  
விளையாட்டு வினையாக முடிவதும் உண்டு. விளையாட்டில் கையும் காலும் முறிவதும் உண்டு என்பதை
<poem>
“பலிச்சப் பல்லாண்டு அடிப்பானேன்
கையுங் காலும் முறிவானேன்
கச்சேரிக்குப் போவானேன் “
</poem>
# விளையாட்டுப் பாடல்

## பூப்பறிக்கும் விளையாட்டு

சிறுமிகள் இரு அணியாகப் பிரிந்து கொண்டு, ஒரு அணியினர் பூப்பறிக்க வருபவர்களாகவும், மற்றொரு அணியினர் பூவைப் பாதுகாப்பவர்களாகவும் நினைத்து விளையடுவார்கள்.
ஒரு அணியினர்
<poem>
“பூப்பறிக்க வருகிறோம்
பூப்பறிக்க வருகிறோம் – நந்தவனத்தில்”  
என்று வருவார்கள்.  
மற்றொரு அணியினர்
“என்ன பூ வேண்டும்
என்ன பூ வேண்டும் - நந்தவனத்தில்”
</poem>
என்று கேள்வி கேட்பார்கள்.
இரு சிறுவர்கள் கைகளை விரல்களால் கோத்துக் கொண்டு நிற்பார்கள். மற்றவர்கள் ஒருவர் பின் ஒருவராக நின்று ரயில் போல நின்று கொண்டு
<poem>
“ஒரு குடம் தண்ணி ஊத்தி
ஒரே பூ பூத்ததாம்
இரண்டு குடம் தண்ணி ஊத்தி
ரெண்டே பூ பூத்ததாம்
என்று பத்து வரை பாடி உள்ளே செல்வர்கள்.  
" பத்து குடம் தண்ணி ஊத்தி
பத்தே பூ பூத்ததாம்"
</poem>
என்று உள்ளே நுழைந்து வரும் பொழுது கைகோர்த்து நிற்கும் சிறுவர்கள் கடைசியில் வருபவனைக் கைக்குள் அடக்கி விடுவார்கள். கடைசிப் பையன் சிறையில் இருப்பது போல் இருப்பான்.
மற்றவர்கள் சேர்ந்து,சிறைபிடித்து வைத்த சிறுவர்களிடம்,தலைவன் சென்று
<poem>
"இம்புட்டு பணம் தரோம்
விடுடா துலுக்கா"
</poem>
என்று காலிலிருந்து தலைவரை கடுவார்கள். சிறைபடுதியவர்கள் "விடமாட்டோம் மலுக்கா" என்று படுவார்கள். பணத்திற்குப் பதில் "இம்புட்டு நகை தரோம் விடுடா துலுக்கா" என்பர். சிறைபடுதியவர்கள் "விடமாட்டோம் மலுகா" என்பார்கள்.
கடைசியாக "ராஜா மகளைக் கட்டித் தரோம் விடுடா துலுக்கா" என்று பாடியதும் "விட்டுடறோம் மலுக்கா" என்று விடுவித்து விடுவார்கள். இவ்வட்டாம் தொடர்ந்து நடைபெறும்.  
அதிகார பலம் கொண்ட முகம்மதியர்கள் வன்முறை மூலம் தாம் விரும்பிய பெண்ணைச் சிறைப்படுத்தி விட்டனர். இதனை விடுவிக்கப் பெரியோர்கள் பணம், நகை கொடுத்ததையும் ஏற்றுக் கொள்ளவில்லை. முகம்மதியர் காலத்தில் நடைபெற்ற போராட்டத்தை விளக்குவதாகவே இப்பாடல்கள் அமைத்துள்ளன.
# விளையாட்டுப் பாடல்

## நண்டூருது நரிஊருது

: சின்னான் சின்ன விரல்
: சீனத்தம் பன்றிக்குட்டி
: வாழை இளங்குருத்து
: வந்தாரைக் கைகாட்டி
: பேரைப் பெருவிரல்
: நண்டூருது நரிஊருது...
: நண்டூருது நரிஊருது...
: நண்டூருது நரிஊருது...
: அக்குளு கிளு கிளு
# விளையாட்டுப் பாடல்

## மேலும் பாடல்கள்

- தா பூ தாமரைப் பூ
- கீரைக்குத் தண்ணீர் இறைத்தல்
- சாலச் சாலச் சப்பாணி
- கைவீசம்மா கைவீசு
- பிச்சக்காரன் பிராமணப் பெடியன்
- ஆணை ஆணை
- சின்னான் சின்னிவிரல்
- தத்தக்கப் பித்தக்க நாலுகால்
- ஊஞ்சாலே ஊஞ்சப்பனே
- சாய்ந்தாடம்மா சாய்ந்தாடு
- சண்டைக்கு வாறியா திறப்புத் தாறியா
- டிக் டிக் தபால் பெட்டி
- டாங்குப் பித்தளம் டசுக்குப் பித்தளம்
- அப்பி அப்பி மாமா
- நாய்க்கு மூக்கில்லை நரிக்கு மூக்கில்லை
# விளையாட்டுப் பாடல்

## உசாத்துணைகள்

- அம்மன்கிளி முருகதாஸ் (தொகுத்தது). 2007. *இலங்கைத் தமிழிரிடையே வாய்மொழி இலக்கியம்*. கொழும்பு: குமரன் புத்தக இல்லம்.
- செவி வழிக்கேள்வி
- நாடு போற்றும் நாட்டுப்புறப் பாடல்கள்,முனைவர். நல்லாமூர் கோ.பெரியண்ணன், (டாக்டர் ராதாகிருஷ்ணன் விருது பெற்றவர்), ஜோதி புக் செண்டர், சென்னை.
# சமூகவியலின் அடிப்படைக் கருத்துக்கள்

**சமூவியலின் அடிப்படைக் கருத்துகள்** (*Basic Concepts in Sociology*) என்பது செருமானிய பொருளாதார வல்லுநரும் சமூகவியலாளருமான மாக்சிமிலியன் வெபர் எழுதிய ஒரு புத்தகம் ஆகும். இப்புத்தகத்தின் அசல் பதிப்பானது 1922 ஆம் ஆண்டில் செருமன் மொழியில் சோசியோலகிசிச்சே கிருண்ட்பெக்ரிப்பெ என்ற பெயரில் பிரசுரிக்கப்பட்டது. இந்நூலின் பல்வேறு ஆங்கில மொழிபெயர்ப்பு நூல்கள் கிடைக்கின்றன. முதலாவது மொழிபெயர்ப்பு நூல் 1962 ஆம் ஆண்டில் வெளியிடப்பட்டுள்ளது .  
வெபரின் மரணத்தால் தடைபட்ட ஒரு நினைவுச்சின்னப் பணியின் ஒரு பகுதியே இந்நூலாகும். சமூகவியலின் அனைத்து முக்கிய கருத்துகளையும் இந்த தொகுதியில் சுருக்கமாகக் கூற வெபர் முயன்றார்.
# மாவட்ட ஆசிரியர் கல்வி மற்றும் பயிற்சி நிறுவனம், தருமபுரி

**மாவட்ட ஆசிரியர் கல்வி மற்றும் பயிற்சி நிறுவனம், தருமபுரி** என்ற நிறுவனமானது 2007 செப்டம்பர் 3 அன்று தமிழ்நாடு அரசால் நிறுவப்பட்டது.
# மாவட்ட ஆசிரியர் கல்வி மற்றும் பயிற்சி நிறுவனம், தருமபுரி

## இருப்பிடம்

இந்த நிறுவனம் தமிழ்நாட்டின் மாநிலம், தருமபுரி மாவட்டம், செட்டிக்கரை நீலாபுரத்திற்கு அருகில் கொசபட்டி என்னும் இடத்தில் அமைந்துள்ளது. இது மாவட்ட தலை நகரில் இருந்து 4 கி.மீ தொலைவில் அமைந்துள்ளது.https://www.google.com/search?client=ms-opera-mini-android&q=DIET,+DHARMAPURI+Kosapatti,+Tamil+Nadu&ludocid=13642753108626570937&lsig=AB86z5XM5B89XqVy3_WxsX6P1OCt&sa=X&ved=2ahUKEwjki_rMjZTtAhWy4jgGHWfQDIsQvS4wAHoECAoQBA#
# மாவட்ட ஆசிரியர் கல்வி மற்றும் பயிற்சி நிறுவனம், தருமபுரி

## நிறுவனத்தில் உள்ள துறைகள்

இந்த நிறுவனம் தேசிய ஆசிரியர் கல்வி குழுமத்தின் அங்கிகாரம் பெற்று, மாநில ஆசிரியர் கல்வி ஆராய்ச்சி மற்றும் பயிற்சி நிறுவனத்தின் கீழ் இயங்கி வருகிறது. இந்த நிறுவனத்தில் ஏழு துறைகள் உள்ளன, அவை  
- பணி முன் பயிற்சி
- பணியிடைப் பயிற்சி
- கல்வி நுட்பவியல்
- கலைக்கல்வி மற்றும் பணி அனுபவம்
- மாவட்ட வளங்கள் அலகு
- கலைத்திட்ட உருவாக்கம்
- திட்டமிடல் மற்றும் மேலாண்மை.
# மாவட்ட ஆசிரியர் கல்வி மற்றும் பயிற்சி நிறுவனம், தருமபுரி

## பணியாற்றும் கல்வியாளர்கள்

இந்த நிறுவனத்தில் முதல்வர், ஒரு முதுநிலை விரிவுரையாளர், எட்டு விரிவுரையாளர்கள் மற்றும் இரண்டு அலுவலக பணியாளர்கள் பணியாற்றி வருகின்றனர்.
# மாவட்ட ஆசிரியர் கல்வி மற்றும் பயிற்சி நிறுவனம், தருமபுரி

## பிற விவரங்கள்

இந்த நிறுவனத்தில் உள்ள பணி முன் துறையில் 19 மாணவர்கள் ஆசிரியர் கல்வி பயில்கின்றனர். பன்னிரண்டாம் வகுப்பு முடித்த மாணவா்களுக்கு பணிமுன் பயிற்சியாக தொடக்க கல்வி பட்டய படிப்பு இரண்டாண்டு பயிற்சி வழங்கப்படுகிறது. அங்கன்வாடி ஆசிாியா் முதல் பன்னிரன்டாம் வகுப்பு முதுகலை ஆசிாியா் வரை கற்பிக்கும் ஆசிரியர்களுக்கும் கல்வி மற்றும் கற்பித்தல் சார்ந்த பயிற்சிகளை வழங்கி வருகிறது.
# மாவட்ட ஆசிரியர் கல்வி மற்றும் பயிற்சி நிறுவனம், தருமபுரி

## மேற்கோள்

- DIET - Dharmapuri
- SCERT - https://www.google.com/search?client=ms-opera-mini-android&q=DIET,+DHARMAPURI+Kosapatti,+Tamil+Nadu&ludocid=13642753108626570937&lsig=AB86z5XM5B89XqVy3_WxsX6P1OCt&sa=X&ved=2ahUKEwjki_rMjZTtAhWy4jgGHWfQDIsQvS4wAHoECAoQBA#
# ரிச்சர்டு வெல்லசுலி

**ரிச்சர்டு கூலி வெல்லஸ்லி** (Richard Colley Wesley, 1st Marquess Wellesley) (20 சூன் 1760 – 26 செப்டம்பர் 1842) அயர்லாந்து மற்றும் ஐக்கிய இராச்சியங்களின் அரசியல்வாதியும், காலனித்துவ நிர்வாகியும் ஆவார்.
வெல்லஸ்லி 1798 முதல் 1805 முடிய பிரித்தானிய இந்தியாவின் தலைமை ஆளுநராகவும், 1809 முதல் 1812 முடிய ஐக்கிய இராச்சியத்தின் வெளியுறவுத் துறை அமைச்சராகவும், இறுதியாக 1821 முதல் 1828 முடிய அயர்லாந்தின் தலைமை ஆளுநராகவும் பணியாற்றியவர்.  
இவரும் இவரது சகோதரரும் சேர்ந்து இந்தியாவை ஆண்ட ஏழே ஆண்டுகளில் பிரித்தானிய இந்தியாவின் பரப்பை இரு மடங்காக்கினார். அது வரை காரன் வாலீஸ் போன்றவர்கள் கடைபிடித்து வந்த தலையிடா கொள்கையினை புறந்தள்ளிவிட்டு, அற்ப காரணங்களுக்கும் தலையிடலாம் என்ற புதிய கொள்கையை உருவாக்கி அதன் படி நடந்தார் . இவரது நாடு பிடிக்கும் ஆதிக்க கொள்கைகளை இங்கிலாந்தின் **ஆதிக்க குழுவினர் ** ஆதரிக்காமல் அவரை இங்கிலாந்துக்கு திருப்பி அழைக்க எண்ணினர்.இதற்கு முன்னரே வெல்லெஸ்லி தாமே கவர்னர் ஜெனரல் பதவியை துறந்தார்
# ரிச்சர்டு வெல்லசுலி

## பிரித்தானிய இந்தியாவின் தலைமை ஆளுநராக

வெல்லஸ்லி பிரித்தானிய இந்தியாவின், வில்லியம் கோட்டையில் 1798 முதல் 1805 முடிய தலைமை ஆளுநராக இருந்தவர்.  
தென்னிந்தியாவில் ஆங்கிலேயர்களுக்கு எதிராக போரிட, பிரான்சு கம்பெனியிடம் திப்பு சுல்தான், ஒப்பந்தம் செய்து கொண்டதை அறிந்த வெல்லஸ்லி, 1799ல் ஆங்கிலேயப் படைகளை அனுப்பி முதலில் திப்புசுல்தானைப் போரில் கொன்று பின்னர் ஸ்ரீரங்கப்பட்டணத்தைப் கைப்பற்றினார். பின்னர் நடந்த வந்தவாசி போரில் ஆங்கிலேயர்கள், பிரஞ்சுப் படைகளையும், ஆற்காடு நவாப் படைகளையும் வென்று தமிழகத்தின் வடக்கு மாவட்டங்களை கைப்பற்றினர்.  
1803ல் நடைபெற்ற இரண்டாம் ஆங்கிலேய மராத்தியப் போரில் வென்ற ஆங்கிலேயர்கள், மராத்தியப் பேரரசின் கட்டக், பலாசோர், மேற்கு மிட்னாபூர் மற்றும் கிழக்கு மிட்னாபூர் மாவட்டப் பகுதிகளை கிழக்கிந்தியக் கம்பெனிப் படைகள் கைப்பற்றியது.  
30 திசம்பர் 1803இல் செய்து கொண்ட *வசாய்* ஒப்பந்தப்படி, குவாலியரின் தௌலத் சிந்தியா, குர்குவான், ரோத்தக், ஆக்ரா, புந்தேல்கண்ட், பரூச், அகமதாபாத் மற்றும் குஜராத்தின் சில பகுதிகளை கிழக்கிந்திய கம்பெனியிடம் இழந்தது.  
24 திசம்பர் 1805இல் செய்து கொண்ட ஒப்பந்தப்படி, இந்தூர் மன்னர் யஷ்வந்த்ராவ் ஹோல்கர், கிழக்கிந்திய கம்பெனிக்கு ஆண்டுதோறும் கப்பத் தொகை செலுத்திக் கொண்டு, கிழக்கிந்திய கம்பெனி ஆட்சிக்குட்பட்டு, தன்னுடைய அரசை தக்க வைத்துக் கொண்டார்.
# ரிச்சர்டு வெல்லசுலி

## துணைப்படைத் திட்டம்

வெல்லெஸ்லிக்கு முந்தைய ஆட்சியாளர்கள்கூட அயோத்தி நவாப், ஹைதராபாத் நிசாம் போன்ற இந்திய அரசர்களுடன் ஒப்பந்தங்களை செய்து கொண்டனர். இந்திய அரசுகளை பாதுகாப்பதற்காக நிறுத்தி வைக்கப்பட்டிருந்த பிரித்தானிய படைகளுக்கு ஆகும் செலவினங்களை ஈடுகட்ட அந்தந்த ஆட்சியாளர்களிடமிருந்து உதவித்தொகையையும் அவர்கள் பெற்றனர். இவ்வாறு ஏற்கனவே நடைமுறையிலிருந்த வழக்கத்தை வெல்லெஸ்லி தமது திட்டமாக விரிவுபடுத்தினார். இருப்பினும், அத்திட்டத்தை நடைமுறைப்படுத்தியதில்தான் அவரது தனித்தன்மை வெளிப்பட்டது.  
**துணைப்படைத் திட்டத்தின் சிறப்புக் கூறுகள் / ஷரத்துகள் பின்வருமாறு **  
1 பிரிட்டிஷாருடன் துணைப்படை ஒப்பந்தம் செய்து கொள்ள விரும்பும் இந்திய அரசர் தனது ஆட்சிப்பகுதியில் பிரித்தானிய படையை வைத்து பராமரிக்க வேண்டும். இப்படைக்கு பிரித்தானிய அதிகாரி தலைமை வகிப்பார். அத்தகைய இந்திய அரசு 'பாதுகாக்கப்பட்ட அரசு' என்று அழைக்கப்பட்டது. பிரித்தானிய அரசு 'தலைமை அரசு' என்று குறிக்கப்படும். அயல் நாட்டு ஆக்கிரமிப்பு மற்றும் உள்நாட்டு அமைதி ஆகியவற்றை பாதுகாப்பது பிரிட்டிஷாரின் கடமையாகும். படைகளுக்கு ஆகும் செலவினை சரிகட்ட 'பாதுகாக்கப்பட்ட அரசு' ஒரு தொகை அல்லது ஒரு நிலப்பகுதியை பிரிட்டிஷாருக்கு கொடுக்க வேண்டும்.
2. பாதுகாக்கப்பட்ட அரசு ஆங்கிலேயர் தவிர வேறு ஐரோப்பிய அரசுகளுடனான உறவுகளைத் துண்டிக்க வேண்டும். குறிப்பாக பிரஞ்சுக்காரர்களுடன் உறவு முற்றிலும் தடை செய்யப்பட்டது. மேலும் பிரிட்டிஷாரின் அனுமதியின்றி பாதுகாக்கப்பட்ட அரசு வேறு இந்திய அரசுகளுடனும் அரசியல் தொடர்பு வைக்கவும் தடை விதிக்கப்பட்டது.
# ரிச்சர்டு வெல்லசுலி

## நான்காம் ஆங்கிலேய-மைசூர் போர் (1799

நான்காம் மைசூர் போருக்கு வழிவகுத்த சூழ்நிலைகளை பின்வருமாறு தொகுத்துக் கூறலாம். பிரிட்டிஷாரிடம் அடைந்த படுதோல்விக்கும், தன்மீது திணிக்கப்பட்ட நிபந்தனைகளுக்கும் பழிவாங்குவதற்கான தருணத்தை திப்புசுல்தான் எதிர்நோக்கி இருந்தார். மேலும், மைசூரை ஒரு வலிமைவாய்ந்த அரசாக மாற்றவும் அவர் தீர்மானித்தார். பிரித்தானிய பேரரசுக்கு எதிராகப் போரிட பல்வேறு உதவிகளை திப்பு நாடினார். பிரான்சு, அரேபியா, துருக்கி போன்ற நாடுகளின் உதவியைப் பெற முயற்சிகள் மேற்கொண்டார். 1798 ஜூலையில் பிரஞ்சு புரட்சி அரசாங்கத்துடன் அவர் தொடர்பு கொண்டார். ஸ்ரீரங்கப்பட்டணத்தில் ஜாகோபியின் கழகம் தோற்றுவிக்கப்பட்டது. பிரெஞ்சு குடியரசின் கொடியும் அங்கு பறக்கவிடப்பட்டது. சுதந்திர மரம் நடப்பட்டது. பின்னர் நெப்போலியன் ஆட்சிக்கு வந்தபிறகு, அவரிடமிருந்து நட்புக்கடிதம் ஒன்றையும் திப்பு பெற்றார். அப்போது நெப்போலியன் எகிப்தின் மீது படையெடுத்திருந்தார்.  
இத்தருணத்தில்தான் வெல்லெஸ்லி பிரபு கல்கத்தாவை அடைந்தார். வரும்போதே நெப்போலியப் படையெடுப்பு குறித்த அச்சம் அவருக்கு இருந்தது. எனவே மைசூருக்கு எதிராகப் போரிடுவது என அவர் தீர்மானித்தார். இதற்காக 1790 ஆம் ஆண்டு முக்கூட்டிணைவை மீண்டும் புதுப்பிக்க அவர் முயற்சியெடுத்து மராட்டியருடன் தொடர்பு கொண்டார். அவரது யோசனையை மராட்டியர் ஏற்கவில்லை. இருப்பினும் நடுநிலை வகிப்பதாக உறுதியளித்தனர். இதற்கிடையில் ஹைதராபாத் நிசாமுடன் துணைப் படை ஒப்பந்தம் செய்து கொள்ளப்பட்டு அங்கிருந்த பிரஞ்சுப்படை விலக்கப்பட்டது. வெல்லெஸ்லி திப்பு சுல்தானுடனும் துணைப்படை ஒப்பந்தம் செய்துகொள்ள விழைந்தார். பிரஞ்சுக்காரர்களை விரட்டும்படியும் ஆங்கிலத் தூதரை ஏற்கும்படியும் வணிகக் குழுவுடனும் அதன் கூட்டாளிகளுடனும் இணக்கமாக செல்லும்படியும் கோரி வெல்லெஸ்லி திப்புவுக்கு கடிதங்கள் எழுதினார். இவற்றை திப்பு அலட்சியப்படுத்தியதால் நான்காம் மைசூர் போர் தொடங்கியது. இப்போர் குறுகிய காலமே நடைபெற்றது. ஆங்கிலேயரின் திட்டப்படி பம்பாய் ராணுவம் தளபதி ஸ்டூவர்ட் தலைமையில் மேற்கிலிருந்து மைசூரைத் தாக்கியது. தலைமை ஆளுநரின் சகோதரர், ஆர்தர் வெல்லெஸ்லியின் சென்னைப் படைகள் திப்புவை அவரது தலைநகர் ஸ்ரீரங்கபட்டணத்திற்கே பின்வாங்கும்படி செய்தது. படுகாயம் அடைந்த நிலையிலும் திப்பு இறுதிவரை போரிட்டார். ஸ்ரீரங்கப்பட்டணம் கைப்பற்றப்பட்டது. திப்பு சுட்டுக் கொல்லப்பட்டார்.
# ரிச்சர்டு வெல்லசுலி

## இரண்டாம் ஆங்கிலேய மராத்தியப் போர் 1803-05

1802இல் பேஷ்வா இரண்டாம் பாஜி ராவ், இந்தூர் இராச்சியத்தின் மன்னர் யஷ்வந்த்ராவ் ஹோல்கருடன் பூனாவில் நடந்த போரில் தோல்வி அடைந்தார். தோல்வி அடைந்த இரண்டாம் பாஜி ராவ் ஆங்கிலேயேர்களுடன் 1802இல் துணைப்படைத் திட்டத்தில் சேர்ந்தார். நான்காம் ஆங்கிலேயே - மைசூர் போரின் முடிவில் மைசூர் அரசை தங்கள் வழிக்கு கொண்டு வந்த ஆங்கிலேயேர்கள், மெதுவாக மராத்தியப் பேரரசை தங்கள் வழிக்கு கொணர முயன்றனர். மராத்திய கூட்டமைப்பு நாடுகளான புனே இராச்சியத்தின் பேஷ்வாக்கள், பரோடா அரசின் கெயிக்வாட்டுகள், குவாலியரின் சிந்தியாக்கள், இந்தூரின் ஹோல்கர்கள் மற்றும் போன்சலே வம்ச நாக்பூர் மன்னர்கள் ஒற்றுமையின்மையின்றி செயல்பட்டனர்.
குவாலியரின் சிந்தியா, நாக்பூரின் போன்ஸ்லே மற்றும் பீரார் அரசுகள் கிழக்கிந்திய கம்பெனியின் துணைப்படை திட்டத்தை எதிர்த்தனர்.  
செப்டம்பர் 1803இல் குவாலியரின் சிந்தியா அரசு, தில்லியில் நடந்த போரில் கிழக்கிந்திய கம்பெனி படையிடம் தோல்வி அடைந்தது. 29 நவம்பர் 1803இல் நாக்பூரின் போன்ஸ்லே அரசு, ஆர்தர் வெல்லஸ்லி படையிடம் தோற்றது.[2]இந்தூர் அரசின் ஹோல்கர் கிழக்கிந்திய கம்பெனியின் துணைப்படைத் திட்டத்தில் சேர்ந்தார். முடிவாக  
17 டிசம்பர் 1803இல் செய்து கொண்ட ஒப்பந்தப்படி, இரண்டாம் இராகோஜி போன்ஸ்லே, கட்டக், பலாசோர், மேற்கு மிட்னாபூர் மற்றும் கிழக்கு மிட்னாபூர் மாவட்டப் பகுதிகளை கிழக்கிந்திய கம்பெனியிடம் இழந்தது.
30 திசம்பர் 1803இல் செய்து கொண்ட வசாய் ஒப்பந்தப்படி, குவாலியரின் தௌலத் சிந்தியா, குர்குவான், ரோத்தக், ஆக்ரா, புந்தேல்கண்ட், பரூச், அகமதாபாத் மற்றும் குஜராத்தின் சில பகுதிகளை கிழக்கிந்திய கம்பெனியிடம் இழந்தது.
24 திசம்பர் 1805இல் செய்து கொண்ட ஒப்பந்தப்படி, இந்தூர் மன்னர் யஷ்வந்த்ராவ் ஹோல்கர், கிழக்கிந்திய கம்பெனிக்கு ஆண்டுதோறும் கப்பத் தொகை செலுத்திக் கொண்டு, கிழக்கிந்திய கம்பெனி ஆட்சிக்குட்பட்டு, தன்னுடைய அரசை தக்க வைத்துக் கொண்டார்.
# ரிச்சர்டு வெல்லசுலி

## பிற செய்திகள்

கல்கத்தாவில் வில்லியம் கோட்டை கல்லூரியை நிறுவினார்.
இந்திய-பிரித்தானியாவுக்குமிடையே இருந்த வர்த்த பிணக்குகளை தீர்த்து வைத்தார்.  
அயோத்தி பகுதியிலிருந்து வணிகர்களை வெளியேற்றியதற்காக, இந்தியத் தலைமை ஆளுநர் ரிச்சர்டு வெல்லஸ்லிக்கு எதிராக *ஜேம்ஸ் பால்* எனும் நாளுடாளுமன்ற உறுப்பினர், 1808ல் பிரித்தானிய நாடாளுமன்றத்தில் கொண்டு வந்த தீர்மானம் 31 வாக்குகள் வித்தியாசத்தில் தோற்றது.
# அஞ்சலை அம்மாள்

**அஞ்சலை அம்மாள்** (*Anjalai Ammal*; 1 சூன் 1890 - 20 பெப்ரவரி 1961), தமிழ்நாட்டைச் சேர்ந்த இந்திய விடுதலைப் போராளியும் பின்னாளைய தமிழ்நாட்டு சட்டப் பேரவை உறுப்பினரும் ஆவார்.
# அஞ்சலை அம்மாள்

## தொடக்க வாழ்க்கை

1 சூன் 1890 அன்று கடலூரில், முதுநகர் சுண்ணாம்புக்கார தெருவில், அம்மாக்கண்ணு - முத்துமணி இணையருக்கு மகளாகப் பிறந்த அஞ்சலை அம்மாள், ஒரு திண்ணைப் பள்ளிக்கூடத்தில் ஐந்தாம் வகுப்பு வரை கல்வி பயின்றார். அதன்பின் அக்கால அரசியல், மற்றும் பிரித்தானியரின் அடக்குமுறை குறித்து அறிந்துகொண்டார்.
# அஞ்சலை அம்மாள்

## தனி வாழ்க்கை

இன்றைய கடலூர் மாவட்டம் சேத்தியாத்தோப்பிற்கு அருகிலுள்ள பெரியநற்குணம் எனும் சிற்றூரில் வேளாண்மை மற்றும் நெசவுத் தொழில் செய்து வந்த முடுக்காமூட்டில், முருகப்பா மாமுனைக்காரர் என்பவரை 1908-இல் திருமணம் செய்து கொண்டார் அஞ்சலை. அவரின் விடுதலைப் போராட்டத்திற்கு உறுதுணையாக முருகப்பாவும் கடலுரிலேயே தங்கிப் பல்வேறு போராட்டங்களில் பங்கேற்றார். பின்னர் ஒரு நாளிதழ் முகவராகவும் இருந்தார்.  
நெசவுத் தொழிலையே முதன்மையான தொழிலாக செய்து வந்த இவ்விருவரும் சென்னை சைதாப்பேட்டையில் தங்கி தறி நெசவுப்பணியோடு காங்கிரசு கட்சிப்பணியும் செய்தனர். "பெரியார்" ஈ. வெ. இராமசாமியுடன் சென்று பல சிற்றூர்களில் நெசவு செய்த கைத்தறித் துணிகளை விற்றனர்., காந்தி, ஜெயவீரன் (பி.1931), கல்யாணி உள்ளிட்ட ஆறு பிள்ளைகள் பிறந்தனர்.
# அஞ்சலை அம்மாள்

## அரசியல்

### ஒத்துழையாமை இயக்கம்

"மகாத்மா" காந்தியின் ஒத்துழையாமை இயக்கத்தில் சேர்ந்து தனது அரசியல் வாழ்க்கையைத் தொடங்கினார் அஞ்சலை அம்மாள். 1921 இல் நடைபெற்ற ஒத்துழையாமை இயக்கத்தில் பங்கேற்ற தென்னிந்தியாவின் முதல் பெண்மணி என்ற சிறப்பு இவருக்கு உண்டு. தனது குடும்பச் சொத்தாக இருந்த நிலங்களையும், வீட்டையும் விற்று இந்தியாவின் விடுதலைப் போராட்டத்திற்காக பணத்தை செலவு செய்தார். அப்பொழுது பாண்டிச்சேரியிலிருந்து கடலூருக்கு வந்த சுப்பிரமணிய பாரதி, இவரைப் பாராட்டிச் சென்றார். முன்னதாக 1914 வாக்கில், "பெண்கள் வீட்டைவிட்டு வெளியில் வரவே அஞ்சுகிற காலத்தில் அஞ்சலை அம்மாள் பொதுவாழ்க்கைக்கு வந்திருப்பது மிக்க மகிழ்ச்சியாக இருக்கிறது" என்று பாரதியார் கூறினார்.
# அஞ்சலை அம்மாள்

## அரசியல்

### நீல் சிலை சத்தியாகிரகம்

1857 சிப்பாய்க் கிளர்ச்சியின்போது பல சிப்பாய்களையும் பொதுமக்களையும் படுகொலைசெய்யக் காரணமாயிருந்த ஜேம்ஸ் நீல் என்ற ஆங்கிலேயப் படைத்தளபதியின் நினைவாக 1860-இல் சென்னை மவுண்ட் சாலையில் ஒரு சிலையைப் பிரித்தானிய அரசு நிறுவியது. அச்சிலையை அகற்ற வலியுறுத்தி 1 செப்டம்பர் 1927 அன்று எஸ். என். சோமையாஜுலு தலைமையில் நடைபெற்ற நீல் சிலை சத்தியாகிரகத்தில் முருகப்பாவுடனும் மகள் அம்மாக்கண்ணுவுடனும் பங்கேற்று அச் சிலையை உடைத்தமைக்காக ஓராண்டு சிறைத் தண்டனை பெற்றார் அஞ்சலை. அங்கு இவர்களை 1927 டிசம்பரில் சந்தித்த காந்தி, அம்மாக்கண்ணுவின் பெயரை லீலாவதி என்று மாற்றித் தன்னுடன் வார்தா ஆசிரமத்துக்கு அழைத்துச் சென்றார்.
# அஞ்சலை அம்மாள்

## அரசியல்

### உப்புச் சத்தியாகிரகம்

10 சனவரி 1931 அன்று கடலூரில் நடைபெற்ற உப்புச் சத்தியாகிரகத்தின் போது அஞ்சலை அம்மாள் கடுமையாகக் காயமடைந்தார். அதன்பின் ஆறு மாதசிறை தண்டனை விதிக்கப்பட்டு வேலூர் மத்திய சிறைச்சாலைக்கு அனுப்பப்பட்டார். அப்போது அவர் ஆறு மாத கர்ப்பிணியாக இருந்தார். நிறை மாதத்தில், சிறை விடுப்பில் வெளிவந்த அவருக்கு ஆண் குழந்தை பிறந்தது.அதன் பின் 15 நாளான கைக்குழந்தையுடன் சிறைக்குச் சென்று எஞ்சிய இரண்டு மாத தண்டனையை நிறைவு செய்தார். விடுப்பில் வந்து குழந்தை பிறந்ததால் அதற்கு ‘செயில் வீரன்’ என்று பெயர் சூட்டினார். பின்னர் அக்குழந்தை ‘ஜெயவீரன்’ என்று அழைக்கப்பட்டார்.
# அஞ்சலை அம்மாள்

## அரசியல்

### பிற செயல்பாடுகள்

1931 ஆம் ஆண்டு சென்னையில் நடைபெற்ற அனைத்திந்திய மகளிர் காங்கிரசு கூட்டத்திற்கு அஞ்சலை தலைமை தாங்கினார்.  
1932-இல் காந்தியின் மது ஒழிப்புக் கொள்கைக்கு ஆதரவாகப் பொதுமக்களை திரட்டிக் கள்ளுக்கடை மறியலை நடத்தினார், இதனால் ஒன்பது மாதம் கடுங்காவல் தண்டனை பெற்று பெல்லாரி சிறையில் அடைக்கப்பட்டார்.  
1933 சட்டமறுப்பு மறியலில் பங்கேற்றார். அதே ஆண்டு அந்நியத் துணி எதிர்ப்புப் போராட்டத்தில் கலந்து கொண்டு மூன்று மாத சிறைத்தண்டனை பெற்றார்.  
1934-இல் காந்தி, கடலூருக்கு வந்தபோது அஞ்சலையம்மாளை சந்திக்க முயன்றார். பிரித்தானிய அரசு காந்தியடிகள் அஞ்சலை அம்மாளைப் பார்க்க தடை விதித்தது. ஆனால் அஞ்சலை அம்மாள் பர்தா அணிந்து ஒரு குதிரை வண்டியில் வந்து காந்தியைச் சந்தித்தார். அஞ்சலையின் துணிவைக் காரணமாகக் காட்டி, காந்தியடிகள் இவரை "தென்னிந்தியாவின் ஜான்சிராணி" என்று அழைத்தார்.  
தன் பதவிக்காலத்தில் தீர்த்தாம்பாளையத்தின் குடிநீர் பிரச்னையைத் தீர்த்து வைத்தார். கடுமையான குடிநீர் பஞ்சத்துக்கு ஆளான அக்கிராமத்து மக்கள், நீண்ட தொலைவு சென்று நீர் பிடித்து வர வேண்டியதாயிற்று. அந்தச் சிக்கலுக்கு முற்றுப்புள்ளியாக புவனகிரி செல்லும் வீராணம்<nowiki/>வாய்க்காலிலிருந்து கிளை வாய்க்காலை உருவாக்கி தீர்த்தாம்பாளையத்துக்குக் கொண்டு வந்தார். குடிநீர் சிக்கலும் தீர்ந்தது. அதற்கான நன்றிக் கடனாகவே அக் கிளை வாய்க்கால், "அஞ்சலை வாய்க்கால்" என அழைக்கப்படுகிறது. மார்ச் 2 அன்று அவருக்கும் பிற முன்னாள் உறுப்பினர்களுக்கும் சென்னை மாநில சட்டப்பேரவையில் இரு மணித்துளிகள் அமைதி வணக்கம் செலுத்தப்பட்டது.
# அஞ்சலை அம்மாள்

## புகழ்

த. ஸ்டாலின் குணசேகரன் எழுதிய *விடுதலை வேள்வியில் தமிழகம்* (2001) என்ற நூலில் அஞ்சலை அம்மாள் பற்றிய குறிப்புகள் உள்ளன.
# அஞ்சலை அம்மாள்

## வழிமரபினர்

அஞ்சலை அம்மாளும் முருகப்பாவும் கடலூர் சிறையில் இருந்த காலத்தில் அவர்களுடன் இருந்த விடுதலைப் போராளியும் மார்க்சியச் சிந்தனையாளருமான க. இரா. ஜமதக்னி, இந்திய விடுதலைக்குப்பின் 1947-இல் லீலாவதியைத் திருமணம் செய்துகொண்டார். இவ்விணையருக்கு சாந்தி என்ற மகள் பிறந்தார்.  
சாந்தியின் இணையர் மு. நாகநாதன், தமிழ்நாடு திட்டக் குழுவின் முன்னாள் துணைத் தலைவர் ஆவார். இவ்விணையரின் மகன் எழிலன் நாகநாதன், மே 2021 முதல் தமிழ்நாட்டு சட்டப் பேரவையில் ஆயிரம் விளக்கு தொகுதிக்கான உறுப்பினராகப் பணியாற்றி வருகிறார்.
# துலுக்கனூர் கம்பப்பெருமாள் கோயில்

**துலுக்கனூர் கம்பப்பெருமாள் கோயில்** தமிழ்நாட்டில் சேலம் மாவட்டம், துலுக்கனூர் என்னும் ஊரில் அமைந்துள்ள பெருமாள் கோயிலாகும்.
# துலுக்கனூர் கம்பப்பெருமாள் கோயில்

## பூசைகள்

இக்கோயிலில் ஒருகாலப் பூசை நடக்கின்றது. புரட்டாசி மாதம் 3ம் சனிக்கிழமை 1 நாள் முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி, 1 நாள் திருவிழாவாக நடைபெறுகிறது.
# துறையூர் செவ்வந்திநாதர் வரதராஜப்பெருமாள் கோயில்

**துறையூர் செவ்வந்திநாதர் வரதராஜப்பெருமாள் கோயில்** தமிழ்நாட்டில் திருச்சிராப்பள்ளி மாவட்டம், துறையூர் என்னும் ஊரில் அமைந்துள்ள சிவன் கோயிலாகும்.
# துறையூர் செவ்வந்திநாதர் வரதராஜப்பெருமாள் கோயில்

## பூசைகள்

இக்கோயிலில் இரண்டு காலப் பூசைகள் நடக்கின்றன. மாசி மாதம் சிவராத்திரி முக்கிய திருவிழாவாக நடைபெறுகிறது. மார்கழி மாதம் திருவாதிரை திருவிழாவாக நடைபெறுகிறது.
# தூத்துக்குடி தெப்பக்குளம் மாரியம்மன் கோயில்

**தூத்துக்குடி தெப்பக்குளம் மாரியம்மன் கோயில்** தமிழ்நாட்டில் தூத்துக்குடி மாவட்டம், தூத்துக்குடி என்னும் ஊரில் அமைந்துள்ள ஒரு கிராமக் கோயிலாகும்.
# தூத்துக்குடி தெப்பக்குளம் மாரியம்மன் கோயில்

## பூசைகள்

இக்கோயிலில் இரண்டு காலப் பூசைகள் நடக்கின்றன. புரட்டாசி மாதம் தசரா உற்சவ விழா முக்கிய திருவிழாவாக நடைபெறுகிறது. பங்குனி மாதம் பங்குனி கொடை 3வது செவ்வாய் திருவிழாவாக நடைபெறுகிறது.
# தூத்துக்குடி வேம்படி இசக்கியம்மன் கோயில்

**தூத்துக்குடி வேம்படி இசக்கியம்மன் கோயில்** தமிழ்நாட்டில் தூத்துக்குடி மாவட்டம், தூத்துக்குடி என்னும் ஊரில் அமைந்துள்ள ஒரு கிராமக் கோயிலாகும்.
# தூத்துக்குடி வேம்படி இசக்கியம்மன் கோயில்

## பூசைகள்

இக்கோயிலில் இரண்டு காலப் பூசைகள் நடக்கின்றன. பங்குனி மாதம் பங்குனி கொடை விழா கடைசி வெள்ளி முக்கிய திருவிழாவாக நடைபெறுகிறது. ஆடி மாதம் ஆடி மாத கடைசி வெள்ளி திருவிழாவாக நடைபெறுகிறது.
# தூத்துக்குடி வைகுண்டபதி கோயில்

**தூத்துக்குடி வைகுண்டபதி கோயில்** தமிழ்நாட்டில் தூத்துக்குடி மாவட்டம், தூத்துக்குடி என்னும் ஊரில் அமைந்துள்ள பெருமாள் கோயிலாகும்.
# தூத்துக்குடி வைகுண்டபதி கோயில்

## பூசைகள்

இக்கோயிலில் பாஞ்சராத்திர முறைப்படி வழிபாடு நடக்கிறது. வைகாசி மாதம் வைகாசி திருவாழி முக்கிய திருவிழாவாக நடைபெறுகிறது. புரட்டாசி மாதம் கெருட சேவை திருவிழாவாக நடைபெறுகிறது.
# தெரணி நாகநாதசுவாமிமற்றும் வெங்கடாசலபதி கோயில்

**தெரணி நாகநாதசுவாமிமற்றும் வெங்கடாசலபதி கோயில்** தமிழ்நாட்டில் பெரம்பலூர் மாவட்டம், தெரணி என்னும் ஊரில் அமைந்துள்ள சிவன் கோயிலாகும்.
# தெரணி நாகநாதசுவாமிமற்றும் வெங்கடாசலபதி கோயில்

## பூசைகள்

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. மார்கழி மாதம் திருவாதிரை முக்கிய திருவிழாவாக நடைபெறுகிறது. சித்திரை மாதம் சித்ரா பௌணர்மி திருவிழாவாக நடைபெறுகிறது.
# தென்காசி பொருந்திநின்ற பெருமாள் கோயில்

**தென்காசி பொருந்திநின்ற பெருமாள் கோயில்** தமிழ்நாட்டில் திருநெல்வேலி மாவட்டம், தென்காசி என்னும் ஊரில் அமைந்துள்ள பெருமாள் கோயிலாகும்.
# தென்காசி பொருந்திநின்ற பெருமாள் கோயில்

## பூசைகள்

இக்கோயிலில் இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. புரட்டாசி மாதம் புரட்டாதிச் சனிக்கிழமை திருவிழாவாக நடைபெறுகிறது.
# ஒப்பாரிப் பாடல்

**ஒப்பாரி** தமிழ் நாட்டுப் பாடல் வகைகளில் ஒன்று. கிராமத்து மக்கள் வாழ்க்கையில் இசையானது பின்னிப் பிணைந்து காணப்படுகின்றது. தாய், தந்தை, கணவன், பிள்ளை, உற்றார், உறவினர் எவரேனும் இறந்து விட்டால் ஒருவருடைய உள்ளத்தில் எழுகின்ற துன்ப உணர்வை வெளிக்காட்ட ஒப்பாரி பாடப்படுகிறது. இறந்தவர்களின் வரலாறு பற்றித் தெரியாதவர்கள் அப்பாடல் மூலம் வரலாற்றினை அறிய முடியும். ஒப்பாரிப் பாடல்களின் இசை, விளம்பமும் மத்யமும் கலந்த ஒரு லய அமைப்பில் முகாரி, ஆகிரி முதலான இராகச் சாயலுடன் விளங்குகின்றது.  
கிராமப்புறங்களில் இழவு வீடுகளில் *உறுமி* எனப்படும் ஒரு இசைக்கருவி இசைக்கப்படும். *இன்னைக்கி உறுமிச் சத்தம் கேட்டதென்ன* எனப் புலம்பும் ஒரு ஒப்பாரிப் பாடலில் இருந்து, உறுமி சில வட்டாரங்களில் இறப்புக்கான ஒரு குறியீட்டு இசைக்கருவியாக பயன்படுத்தபட்டமை தெரிய வருகின்றது.
# ஒப்பாரிப் பாடல்

## சொற்பொருளியல்

இறந்தவர்களுக்காக வருந்திப் பாடும் பாடலே ஒப்பாரி. துக்கத்தின் வெளிப்பாடே அழுகை. மன அமைதிக்காகவும், ஆறுதலுக்காகவும் புலம்புகின்றனர். துயரத்தைத் தாங்கிக்கொள்ள இயலாத பெண்கள், ஆண்கள் ஒப்பாரிப் பாடல்களைப் பாடுகின்றனர். திருநங்கைகளும் ஒப்பாரிப் பாடல் பாடுகின்றனர்.  
ஒப்பு + ஆரி எனப் பிரித்து அழுகைப் பாட்டு எனப் பொருள் கூறியுள்ளது சென்னைப் பல்கலைக்கழகத் தமிழகராதி. இறந்தவரை ஒப்பு சொல்லிப் பாடுவது ஒப்பாரி எனப்படும்.
# ஒப்பாரிப் பாடல்

## இலக்கியங்களில் ஒப்பாரிப் பாடல்கள்

<poem>
“இளிவே இழவே அசைவே வறுமையென
விளியில் கொள்கை அழுகை நான்கே”  
என்று அழுகைப்பாட்டிற்கு இலக்கணம் கூறுகிறார் தொல்காப்பியர்.
ஒப்பாரிப்பாடலை, “கையறு நிலை “ என்று சங்க இலக்கியங்கள் கூறுகின்றன.  
“ வெற்றி வேந்தன் விண்ணகம் அடைந்தபின்
கற்றோர் உரைப்பது கையறு நிலையே “  
எனப் பன்னிரு பாட்டில் கையறு நிலைக்கு விளக்கம் தருகிறது.  
பாரி இறந்ததும் அவன் மகள்
“ அற்றைத் திங்கள் அவ்வெண்ணிலவின்.....என்தையுமிலமே”
என வரும் புறநானுற்றுப் பாடலும்,
அதியமான் இறந்த பிறகு  
“ சிறியகள் பெறினே எமக்கீயு மன்னே
பெரியகள் பெறினே யாம்பாடத் தான் மகில்துண்ணும்”
</poem>
என்ற பாடலும் கையறு நிலைப்பாடல்கள் ஆகும்.
# ஒப்பாரிப் பாடல்

## மகனை பலிகொடுத்த தாய்

1980 பின்னர் ஈழப்போராட்டத்தில் பிள்ளைகளை பறிகொடுத்த தாய்களின் ஒப்பாரி.
<poem>  
நீ போருக்கு போனடத்தை
போராடி மாண்டாய் ஐயா
மகனே
பாரத்துவக்கெடுத்தோ
உங்களுக்கு
பயந்தவெடி வச்சானோ
உங்களுக்கு பெரிய துவக்கொடுத்தோ
உங்கள பேசாமல் சுட்டெறிந்தான்
மகனார்
உன்ன சந்தியல கண்டடத்தை
உன்னைபெத்த கறுமி
தலைவெடித்துப் போறனையா
மகனார் நீகப்பலில வாராயெண்டோ
நாங்க கடலருகில் காத்திருந்தோம்  
மகனே நீ
இருந்த இடத்தைப் பார்த்தாலும்
இரு தணலாய் மூளுதையா
நீ படுத்த இடத்தை பார்த்தாலும்
பயம் பயமாய் தோன்றுதடா
மகனே
உன்னைப் பெற்ற கறுமி நான்
இங்க உப்பலந்த நாழியைப்போல்
நீ இல்லாம
நாள்தோறும் உக்கிறனே
</poem>
# ஒப்பாரிப் பாடல்

## தாயாரின் ஒப்பாரி

<poem>
*பொன்னான மேனியிலே - ஒரு*
*பொல்லாத நோய் வந்ததென்ன*
*தங்கத் திருமேனியிலே - ஒரு*
*தகாத நோய் வந்ததென்ன...*
</poem>
# ஒப்பாரிப் பாடல்

## மனைவியின் ஒப்பாரி

<poem>
ஆலமரபோல அன்னாந்து நிப்பேனு
நான் ஒய்யாரமா வந்தேனே
இப்ப நீ பட்ட மரம்போல
பட்டு போயிட்டையே.  
பொட்டு இல்ல பூவில்லை
பூச மஞ்சலும் இல்ல
நான் கட்டன ராசாவே
என்ன விட்டுத்தான் போனிங்க.  
பட்டு இல்லை தங்கம் இல்லை
பரிமார பந்தல் இல்ல
படையெடுது வந்த ராசா
பாதியியில போரிங்க்கலே  
நான் முன்னே போரேன்
நீங்க பின்னே வாருங்கோ
என சொல்லிட்டு
இடம்பிடிக்கப் போயிதங்களா.  
நான் காக்காவாட்டும் கத்தரனே,
உங்க காதுக்கு கேக்கலையா
கொண்டுவந்த ராசாவே
உங்களுக்கு காதும் கேக்கலையா.
</poem>
# கோயம்புத்தூர் முற்றுகை

**கோயம்புத்தூர் முற்றுகை** (*Siege of Coimbatore*) என்பது தென்னிந்தியாவின் கோயம்புத்தூர் கோட்டையை பிடித்திருந்த பிரித்தானிய கிழக்கிந்திய நிறுவனத்தின் கோட்டை காவல் படை மற்றும் திருவாங்கூர் படைகளை எதிர்த்து மூன்றாம் ஆங்கில-மைசூர் போரின் போது மைசூர் இராச்சியப் படையினர் மேற்கொண்ட நடவடிக்கை ஆகும். 1791 ஆம் ஆண்டு மே மாதம் தொடங்கிய இம்முற்றுகைப் போரில் கோட்டையைத் தகர்க்க மேற்கொள்ளப்பட்ட ஒரு முயற்சி சூன் மாதம் 11 ஆம் நாள் முறியடிக்கப்பட்டது. அதன் பின்பு படைத் தளபதி யான் சால்மெர்சு தலைமையில் கோட்டை காவல் படை வலுப்படுத்தப்பட்டது, பின்னர் மைசூரின் பெரும் படைகள் வரவழைக்கப்பட்டு கோட்டையை எதிர்த்து போர் தொடுக்கப்பட்டது. இறுதியில் கோட்டை காவல் படை நவம்பர் 2- ஆம் நாளில் சரணடைந்தது. சரணடையும் விதிகளுக்கு எதிராக திப்பு சுல்தான் கோட்டை தளபதிகளை சிறைப்பிடித்தார்.
# தென்னமாதேவி அரிஹரபுத்திர அய்யனார் கோயில்

**தென்னமாதேவி அரிஹரபுத்திர ஐயனார் கோயில்** தமிழ்நாட்டில் விழுப்புரம் மாவட்டம், தென்னமாதேவி என்னும் ஊரில் அமைந்துள்ள ஒரு கிராமக் கோயிலாகும்.
# தென்னமாதேவி அரிஹரபுத்திர அய்யனார் கோயில்

## பூசைகள்

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. ஆடி மாதம் ஊரணி பொங்கல் முக்கிய திருவிழாவாக நடைபெறுகிறது.
# தேசூர் ஆதிகேசவப்பெருமாள் கோயில்

**தேசூர் ஆதிகேசவப்பெருமாள் கோயில்** தமிழ்நாட்டில் திருவண்ணாமலை மாவட்டம், தேசூர் என்னும் ஊரில் அமைந்துள்ள பெருமாள் கோயிலாகும்.
# தேசூர் ஆதிகேசவப்பெருமாள் கோயில்

## பூசைகள்

இக்கோயிலில் இரண்டு காலப் பூசைகள் நடக்கின்றன. புரட்டாசி மாதம் 7-ஆம்நாள் தேர் முக்கிய திருவிழாவாக நடைபெறுகிறது. புரட்டாசி மாதம் தேரோட்டம் நடைபெறுகிறது.
# தேசூர் ரேணுகாம்பாள் கோயில்

**தேசூர் ரேணுகாம்பாள் கோயில்** தமிழ்நாட்டில் திருவண்ணாமலை மாவட்டம், தேசூர் என்னும் ஊரில் அமைந்துள்ள அம்மன் கோயிலாகும்.
# தேசூர் ரேணுகாம்பாள் கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. [[தை மாதம்]] காணும்பொங்கல் முக்கிய திருவிழாவாக நடைபெறுகிறது.
# தேவணாம்பாளையம் மாரியம்மன் கோயில்

**தேவணாம்பாளையம் மாரியம்மன் கோயில்** தமிழ்நாட்டில் கோயம்புத்தூர் மாவட்டம், தேவணாம்பாளையம் என்னும் ஊரில் அமைந்துள்ள அம்மன் கோயிலாகும்.
# தேவணாம்பாளையம் மாரியம்மன் கோயில்

## பூசைகள்

இக்கோயிலில் காமிகாகம முறைப்படி ஒருகாலப் பூசை நடக்கின்றது. ஐப்பசி மாதம் தீபாவளிதிருவிழா சுவாமி ஊர்வலம் முக்கிய திருவிழாவாக நடைபெறுகிறது. புரட்டாசி மாதம் நவராத்திரி விழா திருவிழாவாக நடைபெறுகிறது. மாசி மாதம் மாரியம்மன தேர்த்திருவிழா 3 தேரோட்டம் நடைபெறுகிறது.